Missatge: El Brasil permet explotar una reserva de l'Amazònia més gran que DinamarcaEl president brasiler ha extingit per decret la protecció d'una zona amb grans valors ecològics i amb tribus indígenesRedacció 26 Ago 2017 - 14.48 Desforestació a l'Amazònia causada per la mineria il·legal (Reuters)Polèmica al Brasil per la decisió del president, Michel Temer, de retirar la protecció a una reserva de l'Amazònia de 46.450 km², una àrea una mica més gran que Dinamarca.A partir d'ara, la Reserva Nacional del Coure i Associats (Renca), situada al nord-est de la conca amazònica, es podrà destinar a l'explotació minera. Es creu que la reserva té grans quantitats d'or, coure, ferro i altres minerals. Amb aquesta mesura, el govern brasiler vol incentivar l'activitat econòmica a la zona.La Renca es va crear l'any 1984, en temps de la dictadura militar. Se'n volia explotar el coure, però no es va arribar a fer mai. La reserva té nou àrees protegides. Tres són de protecció integral. En quatre més, s'hi pot fer un ús sostenible. Les dues restants són de protecció de terres indígenes.La decisió d'extingir la protecció ha aixecat moltes crítiques d'organitzacions ambientals, que creuen que afectarà greument la flora i la fauna, i també les diverses tribus indígenes que hi viuen.Fins i tot la model brasilera Gisele Bündchen, que en altres ocasions ja s'ha mostrat gran defensora de la protecció de l'Amazònia, ho ha qualificat de "vergonya" en un tuit.

Resposta: ÉS curiós que els fatxes no descansen amb Veneçuela i al Brasil s'ha instal.lat un president no votat ni volgut pels ciutadans (5% de suport popular), acusat de corrupció i que es comporta com un dictador, sense que ningú digui res.Perquè no es demanen eleccions al Brasil? I es permet que aquest home faci i desfaci?